

# Илдар Халиков Татарстан Республикасы Юстиция министрлыгы коллективына яңа җитәкчене тәкъдим итте

*21.11.2013*


Бүген Татарстан Республикасы Премьер-министры Илдар Халиков ТР Юстиция министрлыгы коллективына яңа җитәкчене тәкъдим итте.


Илдар Халиков Татарстан Республикасы юстиция министры итеп Лариса Юрьевна Глухованың билгеләнүе турында Татарстан Республикасы Президенты Указы имзалануын хәбәр итте.


Лариса Глухованың ТР Финанслар министрлыгында, ТР Министрлар Кабинетында эшләү тәҗрибәсе бар, дип белдерде Илдар Халиков. Ул яңа министрга уңышлар теләде, һәм шулай ук ТР Юстиция министрлыгы үз алдына куелган бурычларны башкара алыр, дип белдерде.


ТР Премьер-министры Лариса Глуховага символик министрлык портфелен тапшырды. Үз чиратында, Лариса Глухова ышаныч белдерүләре өчен республика җитәкчелегенә рәхмәт белдерде.


Белешмә өчен:


Глухова Лариса Юрьевна 1976 елның 30 августында, ТАССРның Кукмара районының Кукмара ш.т.п.да туган.

1993-1998 елларда – Казан дәүләт университеты студенты.

2001-2005 елларда - Татарстан Республикасы Финанслар министрлыгында әйдәп баручы белгеч, юридик бүлек башлыгы урынбасары.

2010-2012 елларда – Татарстан Республикасы Министрлар Кабинеты Аппаратының хокук идарәсе башлыгы урынбасары.

2012 елдан – 2013 елның ноябренә кадәр “Татавтодор” ААҖ дә юридик бүлек башлыгы.

“ТРның атказанган юристы” дигән мактаулы исеме бар (2008ел).




*ТР Президенты матбугат хезмәте, Елена Бритвина. *
Илдар Халиков Татарстан Республикасы Юстиция министрлыгы коллективына яңа җитәкчене тәкъдим итте